Cyfle cyffroes newydd i astudio Polisi Cymdeithasol drwy'r Gymraeg ar lefel ôl-radd | Newyddion a Digwyddiadau | Prifysgol Bangor
Mae'r ysgoloriaeth i ddechrau 1 Hydref 2011. Cyllidir yr Ysgoloriaeth gan y Coleg Cymraeg Cenedlaethol. Mae'n un o chwe Ysgoloriaeth debyg a ddyfarnwyd i Brifysgol Bangor, gyda myfyrwyr ôl-radd eisoes wedi'u recriwtio i astudio pynciau eraill ar draws y Brifysgol.
Ceir y manylion llawn am y cyfle yma.
Mae'r efrydiaeth yn rhan o lwyddiant diweddar y Brifysgol wrth ennill cyllid o'r Coleg Cymraeg Cenedlaethol ar gyfer naw swydd darlithio newydd llawn amser- i ddarlithio mewn pynciau nad oeddynt ar gael yn flaenorol drwy gyfrwng y Gymraeg, a chwe ysgoloriaeth doethuriaeth cyfrwng Cymraeg.
Mae'r ysgoloriaethau a swyddi darlithio newydd yn adlewyrchu ymrwymiad y Brifysgol at addysg uwch cyfrwng Cymraeg. Prifysgol Bangor yw'r darparwr blaenllaw addysg uwch cyfrwng Cymraeg yng Nghymru, ac mae'r sefydliad yn annog dwyieithrwydd drwyddi- draw.